"لو عايز تشوف حاجة كويس، مد ايدك والمسها!"
ممكن تكون دي حاجة غريبة لما تتقال. بس لمس الحاجات ممكن يساعدك تشوفها احسن. عينيك ممكن تقولك ان الكورة الزجاج مدورة. لكن لما تمسكها في ايدك، هتحس قد ايه هي ناعمة وباردة. هتحس قد ايه الزجاج تقيل. لما تحس بكل الحاجات دي عن الكورة، انت بتشوفها بجد.
بجلدك، تقدر تحس احسن. مثلاً، صوابعك تقدر تفرق بين عملتين في جيبك. كمان تقدر تحس بنقطة ميه صغيرة على ضهر ايدك. حتى ممكن تحس بالأصوات على جلدك. سألت نفسك قبل كده ليه في ناس بتحب الموسيقى العالية؟ اكيد بيحبوا يحسوا بصوت الموسيقى.
كل الاطفال بيتعلموا بسرعة يعني ايه "متلمسش!" بيسمعوها كتير. مع ذلك، معظمنا بنفضل نلمس الحاجات وإحنا بنكبر. في المحلات، بنلمس الحاجات اللي ممكن نشتريها، زي الأكل والهدوم وكده. عشان نشوف حاجة كويس، لازم نلمسها.
باطن رجلينا كمان بيحس بالحاجات. بتعرف ده لما بتمشي على رمل سخن، عشب بارد او ارضية وحشة. كلهم بيحسوا مختلفين تحت رجلك.
في طرق لتعلم الرؤية كويس عن طريق اللمس. طريقة منهم انك تقفل عينيك وتحاول تحس بكل حاجة بتلمس جلدك. حس بالجزم في رجلك، الهدوم على جسمك، الهوا على جلدك. في الأول، مش سهل تحس بالحاجات دي. انت متعود عليهم اوي!
معظم المتاحف للفرجة بس. لكن دلوقتي في متاحف فيها حاجات للمس. لافتاتهم بتقول "المس!" هناك تقدر تحس بكل حاجة معروضة.
لو عايز تشوف احسن، مد ايدك والمس. ساعتها هتشوف بجد!
ليه بيقول "في الأول، مش سهل تحس بالحاجات دي؟"
الحاجات بيستخدمها ناس كتير. الناس متعودة على الحاجات دي. الناس عارفة تستخدم الحاجات دي ازاي الحاجات دي سهل انك تحس بيها.